Region Schwarzwald-Baar-Heuberg

D **Region Schwaarzwald-Baar-Haibäärg** (dt. *Region Schwarzwald-Baar-Heuberg*) isch aini vù zwelf Ruumornigs- ùn Blaanigsregione Baade-Wiirdebäärg. Si ùmfasd dr Landchrais Rottwyl , den Schwarzwald-Baar-Chrais und den Landchrais Duttlinge.

## Geografyy
Geografisch ùmfasd s Gebied dr eschtlig Rand vùm siidlige Schwaarzwald, d Hoochflächi vù dr Baar ùn mid em Haibäärg dr weschdlig Dail vù dr Schweebische Alb. Im Siide gränzd d Region ùf e baar Kilometer an dr Schwyzer  Kanton Schaffuuse.

## Yywoonerzaale
D Yywoonerzaale sin Ergebnis us dr Volkszellige (¹) oder amdligi Fùùrdschryybige vùm Statistische Landesamt Baade-Wiirdebäärg (nùme Haubdwoonsiz). 

## Ruumblaanig
In dr Region Schwaarzwald-Baar-Haibäärg gid s ai Ooberzäntre: Villinge-Schwenninge. Dernääbe gid s fimf Midelzändre:
* Donaueschinge
* Rodwyyl
* Schramberg
* Duttlinge
* Villinge-Schwenninge

## Wirtschaftsferderig Schwarzwald-Baar-Heuberg
D *Wirtschaftsförderungsgesellschaft Schwarzwald-Baar-Heuberg mbH* isch e Gselschafd, wù as Dreeger d Landchrais Schwarzwald-Baar-Kreis, Rottwyl ùn Duttlinge, dr Regionalverband Schwarzwald-Baar-Heuberg, d Handwärchschamere Konschtanz, d IHK Schwarzwald-Baar-Heuberg, di Große Chraischded Villinge-Schwenninge, Duttlinge, Rottwyl, Donaueschinge ùn Schramberg ùn anderi Schded ùn Gmaine in dr Region Schwaarzwald-Baar-Haibäärg hed.

D Wirtschaftsferderig hed as wichdigschdi Ùfgaab d Verbeserig vù dr wirdschafdlige ùn soziale Ramebedingige, e regional Standortmarketing ùn d Information, d Kooperation ùn d Koordination in allene Beraich vù dr regionale Wirtschaftsferderig.

Die Wirtschaftsferderung basierd ùf drèi Syyle: Bstandsbflääg fir d Zuechùmbfdssicherig, d Imagebflääg fir s Ine- ùn Usemarketing ùn d Uusriichdig ùf nèji Määrd as Attraktivitätssteigerig fir Inveschtore.

D Wirtschaftsferderig Schwarzwald-Baar-Heuberg hed as Ziil, as sich Region vù anere Regionae abhebd mid ere "Profilierig dùr Differenzierig".

## Regionalblaanig

As Dreeger vù dr Regionalblaanig in dr Region isch dr *Regionalverband Schwaarzwald-Baar-Haibäärg* (dt. *Regionalverband Schwarzwald-Baar-Heuberg*) zùm 1. Jäner 1973 as Kerperschaft vum effentlige Rächt yygriichded woore. Är isch aine vù zwelf Regionalverbänd z Baade-Wiirdebäärg, zwee vù dääne sin au iber d Landesgränze uuse zueschdändig. D Gschäfdsschdel vùm Regionalverband isch z Villinge-Schwenninge.

### Verbandsvorsitzendi vùm Regionalverband
* 9. Januar 1974–16. Februar 1979: Hans Volle
* 16. Februar 1979–21. März 1980: Otto Weissenberger
* 21. März 1980–1. Februar 2000: Hans Volle, Landrood
* 1. Februar 2000–30. März 2007: Lothar Wölfle, dèrdemol Bùùrgermaischder vù dr Schdad Drossinge
* syder em 30. März 2007: Jürgen Guse, Bùùrgermaischder vù dr Schdad Bryynlinge

### Verbandsdiräkter vùm Regionalverband
* 9. Januar 1974–16. Februar 1979: Hans Volle
* 16. Februar 1979–30. September 1992: Albert Fritz
* syder em 1. Oktober 1992: Rainer Kaufmann

## Literatur
* *MONOGRAPHIE deutscher Wirtschaftgebiete: Schwarzwald-Baar-Heuberg - Drei Landkreise - Eine starke Wirtschaftsregion*. Oldenburg: Verlag Kommunikation & Wirtschaft, 2003.

## Weblink
* Regionalverband Schwarzwald-Baar-Heuberg
* Wirtschaftsferderigsgsellschaft vù dr Region